<classify> Na ANDREW MSECHU-DAR ES SALAAM WAKATI viongozi wa Serikali wakiwa kimya katika suala larufaa ya kijana Baraka Nkoko aliyehukumiwa kifungo cha maisha gerezani baada yakukamatwa akiwa chini ya umri wa miaka 18, tayari asasi za raia zimefunguarufaa hiyo katika Mahakama Kuu Kanda ya Dar es Salaam. Akizungumza na MTANZANIA jana, Wakili wa kijana huyo,Fabian Mluge, alisema wakati wakiendelea na taratibu nyingine za utawala nakukusanya ushahidi, tayari wameshafungua rufaa hiyo. Kijana huyo aliyekamatwa kwa tuhuma za kushiriki kuchomaKituo cha Polisi Bunju, Dar es Salaam, Julai 10, 2015 alihukumiwa kifungo chamaisha jela Februari 22 mwaka huu, katika kesi iliyoendeshwa kwa karibu miakamitatu na nusu. Taarifa za awali ambazo MTANZANIA lilizipata baada yakutolewa hukumu hiyo, zilieleza kuwa kijana huyo alikamatwa akiwa na umri wamiaka 17 ukiwamo uthibitisho wa cheti cha kuzaliwa na kadi ya kliniki vilivyooneshakuwa alizaliwa Januari 24, 1997. Hadi anakamatwa alikuwa ameishi katika eneo hilo la Bunjukwa wiki moja, akiwa mtoto asiye na uangalizi wa uhakika kutokana na kuwa mbalina familia yake. Wakili wa kujitegemea, Mluge alisema tayariwameshawasilisha rufaa katika Mahakama Kuu Kanda ya Dar es Salaam na kwa sasawanasubiri ipangiwe jaji kwa ajili ya kusikilizwa. Tayari tulishawasilisha nia ya kukata rufaa awali, na kwasasa tumeshafungua rufaa Mahakama Kuu Kanda ya Dar es Salaam na ilishasainiwakupokewa, sasa hivi tunasubiri tu ipangiwe jaji wa kuisikiliza. Pia tumewasilisha barua ya maombi ya dhamana chini yautaratibu wa hati ya dharura, ambayo itaruhusu mtuhumiwa kuachiwa kwa dhamanana kutolewa gerezani shauri hilo litakapoanza kusikilizwa na litasikilizwaakiwa nje, alisema. Alisema hatua ya rufaa ilielekea kukwama awali kutokana nakutopatikana nyaraka zinazothibitisha kuwa Baraka alikuwa chini ya umri wamiaka 18, lakini walijiridhisha na kuchukua hatua baada ya taarifa zilizochapwana gazeti hili Aprili 14, mwaka huu. Mwanasheria waShirika la Wanasheria Watetezi wa Mazingira LEAT, Stanslaus Nyembea,alisema tayari wameanza kulifuatiliasuala hilo baada ya kupata mwanga mpya kutokana na taarifa hiyo kuhusu nyarakaza kijana huyo zilizochapishwa na gazeti hili. Alisema tayari LEAT kwa kushirikiana na mashirika mengineyanayotetea haki za binadamu ipo katika mchakato wa kuhakikisha suala la rufaaya kijana huyo linawezeshwa kuona haki ikipatikana. Katika hatua nyingine, Ofisa Ustawi wa Jamii, Kata yaBunju, Michael Mihayo, alisema amekuwa akiendelea kufanya mahojiano na mmoja wawatuhumiwa ambaye aliachiwa huru na kubaini kuwa ingawa alikuwa na umri mkubwakuliko Baraka ana athari za saikolojia zinazotokana na tukio hilo. Alisema katika uchunguzi wake amebaini kwa mazingiraaliyokuwa nayo kijana huyo wakati wa tukio hilo, ni wazi hakuwa na mtetezi kwakuwa alisafirishwa kutoka Kigoma na mtu ambaye alimwahidi kumpa ajira naalipofika Dar es Salaam alimtelekeza.  <topic>: KITAIFA 